WelkomBegin hier	Welkom by Ditsem Nuus	Sektore	BesigheidBesigheid	Sake Geleenthede	Ekonomie	Energie	Gesondheid	Grond	Internet	Kultuur	Afrikaans	Boeke	Landbou	Misdaad	Omgewing	Politiek	Nasionaal	Afrikanervolk	Internasionaal	Rassediskriminasie	Sport	Snelnuus & Snykant	Vermaak	Flieks	TV	Godsdiens	Stilword	Vervolgde Kerk	Aktueel	Jeug	Skool	Tersiêr	Werkend	Kommentaar	Uitgawes	Huidige	Vorige	DitsemBlits	Uitgawes	Termes en Voorwaardes	Teken in!	Adverteer	Kontak ons	Soektog... Soek	VSA presidentsverkiesing Subscribe to this RSS feed Geskryf deur Johann Dannhauser 11 Oktober 2016 Lewer kommentaar Wenner tot dusver Mike Pence
Altyd interessant in die wedloop om die Withuis, is die effek wat die direkte debat op TV tussen die twee kandidate van onderskeidelik die Republikeine en die Demokrate op die finale uitslag het. In vorige verkiesings het bv. in 1960 John Kennedy vir Richard Nixon en in 1992 Bill Clinton vir George Bush sr. ore aangesit.
Vanjaar is daar twee debatte tussen Donald Trump van die Republikeine en Hillary Clinton van die Demokrate, terwyl daar een debat is tussen hul twee vise-presidentskandidate Mike Pence van die Republikeine en Tim Kaine van die Demokrate. Daar was groot verwagting hoe Trump en Clinton in die eerste debat teen mekaar sou opweeg, maar op die aand was Clinton die wenner met beter liggaamstaal en skerper kommentaar.
Agterna was mediaberigte dat Trump die afgelope 18 jaar nie belasting betaal het nie, ook negatief vir hom.
In die vise-presidentsdebat was Mike Pence weer in houding en uitsprake die duidelike wenner.
Daar is nog een debat tussen Trump en Clinton, met die verkiesing wat op 8 November 2016 gehou word.
Daar is wye wantroue in die baanrekord en integriteit van Hillary Clinton, veral as voormalige Amerikaanse minister van buitelandse sake, terwyl Trump teëspoed opgetel het met die belastingstorie. Nie een van die twee is uitgesproke Christene nie, terwyl bedenkinge bestaan oor die relatief hoë ouderdomme van albei t.o.v. die veeleisende presidentspos.
Op hierdie stadium wil dit voorkom asof Mike Pence die beste volgende Amerikaanse president sou uitmaak – ‘n scenario wat egter nie nou prakties moontlik is nie. Lees meer... ANC almeer verdeeld Subscribe to this RSS feed Geskryf deur Redaksie 13 September 2016 Nasionaal Lewer kommentaar Almeer berigte toon toenemende verdeeldheid binne die ANC, sowel as binne die drieparty-alliansie. Dit het alles begin by die geweldige korrupsie in die land oor jare met miljarde rand betrokke en die deurlopende verbintenis daarmee die afgelope tydperk met pres. Jacob Zuma. Dit het net te veel geword vir ‘n beduidende element van swart kiesers en het neerslag gevind in die verliese wat die ANC in die afgelope munisipale verkiesings gely het.
Veral die prysgawe van bewind in die metros van Port Elizabeth, Pretoria en Johannesburg het seergemaak en Zuma word as sondebok nommer een uitgesonder. Laasgenoemde het van sy kant egter ‘n verbasende houvas op die ANC en die regering en is daar ‘n gedeelte van die ANC wat bankvas agter hom staan – teenoor ‘n gedeelte wat eerder van hom ontslae wil raak.
Hierdie verdeeldheid het hoofsaaklik tot uiting gekom in die aanslag op Minister van Finansies Pravin Gordhan, ‘n aanslag wat algemeen aanvaar word as Zuma-geïnspireerd ten einde beheer oor die Tesourie en dus finansiële leisels van die land te verkry. Die slagordes rondom hierdie sage het vinnig gevorm, met o.a. adjunk-president Cyril Ramaphosa wat kant vir Gordhan gekies het, asook SAKP-leier en Minister van Hoër Onderwys Blade Nzimande wat erg onder Zuma ingeklim het.
Ook die derde lid van die alliansie, Cosatu, het kant gekies teen Zuma, maar aan die ander kant het hy die steun van die ANC Vroueliga, ANC Jeugliga, MK Veterane en van die premiers en sommige kabinetskollegas. Dit is egter veral op voetsoolvlak, daar waar gebrek aan munisipale dienslewering die hardste gevoel word, waar opstand teen die ANC oorkook.
In Gauteng het ANC provinsiale leier Paul Mashatile ook kant gekies teen Zuma en het ‘n groep ANC-ondersteuners selfs opgeruk na Luthuli House met die doel om dit te beset en die bedanking van Zuma en die ses top UK-lede van die ANC te eis. Hul georganiseerde optog, ongeëwenaard in die geskiedenis van die ANC, het vandeesweek op die nipper nie in geweld ontaard nie, maar die opstand bly tasbaar.
Terselfdertyd is daar ‘n reeks sleutelaanstellings in staatsorganisasies wat tans hewige polemiek ontlok en ook ontaard in pro- en anti-Zuma-groeperinge. Die DA en ander opposisiepartye verseg om die aanstelling van Dudu Myeni as voorsitter van SAL te aanvaar; die beoogde aanstelling van Busisiwe Mkhwebane word teengestaan op grond van die bewering dat sy ‘n amptelike regeringspioen is; Robert McBride het pas ‘n saak in die Appèlhof gewen teen Minister van Polisie Nkosinathi Nhleko dat hy as hoof van die Onafhanklike Polisie Ondersoek Direktoraat (OPOD) heraangestel moet word; daar is voortgaande kontroversie oor die behoud van Hlaudi Motsoeneng as uitvoerende hoof van die SAUK; ens. Al hierdie aanstellings volg verdelingslyne tussen pro- of anti-Zuma en dus verdelingslyne binne die ANC.
Die DA onder sy swart leier Mmusi Maimane is beslis besig om veld te wen onder swart kiesers, veral ‘n sterk opkomende stedelike middelklas en dit raak al meer aantreklik vir gematigdes in die ANC. Aan die ander kant is daar veral werklose swart jeugdiges en ander radikales in die ANC wat aanklank vind by die EFF.
Die druk op die ANC laai dus op en dit wil voorkom of die organisasie op ‘n stadium volgens bepaalde verdelingslyne gaan skeur, met verreikende gevolge vir die politieke landskap in die land.
Lees meer... Noord-Korea doen grootste kerntoets nog Subscribe to this RSS feed Written by Redakteur 13 September 2016 Lewer kommentaar Internasionale nuusagentskappe berig dat Noord-Korea pas sy vyfde kernbomtoets en grootste nog vir die land gedoen het, met ‘n registrasie van 5,3 op die aardskokskaal. Dit was waarskynlik ‘n 10-kiloton bom en feitlik net so kragtig as die destydse Hiroshima-bom. Die toets het ook diplomatieke en politieke skokgolwe uitgestuur, met veral Suid-Korea, Japan, ander Oosterse state en die VSA wat hoogs verontrus is. Die groot vraag natuurlik is waar hierdie ergste diktatoriële en mees geïsoleerde staat op die planeet die tegnologie en finansies vind om eksperimente op hierdie megaskaal te kan uitvoer. Die kerntoets volg ook kort op die G20 spitsberaad van wêreldleiers wat pas in China gehou is. Inmiddels het Noord-Korea tydens die beraad ook missieltoetse uitgevoer. Lees meer... Só is Afrikaans gemaak Subscribe to this RSS feed Geskryf deur Ilze Nieuwoudt, Kraal uitgewers 01 Augustus 2016 Afrikaans Lewer kommentaar Sy is nog net 141 jaar oud, maar die lewensverhaal van Afrikaans tot op hede is een wat spreek van hoogtepunte, terugslae, humor en die skepping van meesterlike letterkunde, musiek en toneelstukke. Dit getuig van die omvorming van ŉ “kombuistaal” tot ŉ gerekende wetenskaptaal en vertel van ŉ geliefde taal wat deur haar mense gepraat, gesing en geskryf word en waarin hulle droom.
In sy boek, “Ons gaan ŉ taal maak”: Afrikaans sedert die Patriot-jare (uitgegee deur Kraal Uitgewers), stel die bekroonde Vrystaatse taalhistorikus, J.C. Steyn, omvattende ondersoek in na die ontstaan en ontwikkeling van Afrikaans. Hy volg haar pad van ’n nederige begin in die 19de eeu tot by vandag se koerante, tydskrifte, letterkunde, musiek, politiek en kunstefeeste.
Die volle verhaal van Afrikaans is hierin opgeteken – van Breytenbach tot Kombuis, en van Langenhoven tot Zoid. Nou beskikbaar by Kraal Uitgewers teen slegs R320 (posgeld uitgesluit). Skakel 012 644 4329 of besoek www.kraaluitgewers.co.za vir meer inligting. Lees meer... Ditsem Nuus vier Afrikaans 141 jaar Subscribe to this RSS feed Geskryf deur Johann Dannhauser 01 Augustus 2016 Afrikaans Lewer kommentaar Met die herdenking van die stigting van die Genootskap van Regte Afrikaners (GRA) op 14 Augustus 1875 in Dal Josafat naby die Paarl en regtens beskou as die geboortedag van Afrikaans, vier die taal vanjaar op 14 Augustus sy 140ste verjaarsdag. Hoewel Afrikaans eers in 1925 amptelik as landstaal erken is, word algemeen aanvaar dat die taal formeel sedert 14 Augustus 1875 bestaan.
Sedertdien het die taal, ondanks telkense imperialistitiese onderdrukking, van krag tot krag ontwikkel tot ‘n volwaardige taal in eie reg. Afgesien van die erkenning van Afrikaans in 1925 as een van die amptelike landstale, was nog ‘n sleutelstap die publisering in 1933 van die volledige Bybel in Afrikaans.
Op elke lewensterrein het Afrikaans met sy woordeskat tot ontplooiing gekom as linguïsties ‘n taal van wêreldgehalte. In 1994 met die nuwe grondwetlike bedeling in die land is Afrikaans ingesluit as een van die 11 amptelike landstale. Die afgelope 22 jaar het Afrikaans egter toenemend hernude onderdrukking ervaar ten koste van Engels, maar desondanks blom die taal steeds i.t.v. gepubliseerde literatuur (wetenskaplik sowel as fiksie), rolprente, lewende kunste, liedjies en musiek, ens.
Vanjaar het Afrikaans nietemin ongekende terugslae beleef toe dit by die Universiteite van Stellenbosch, Pretoria, die Vrystaat en Unisa as primêre onderrigtaal op tersiêre vlak afgeskaf is – dit strydig met die SA Grondwet. ’n Ligpunt egter was die hofsaak wat AfriForum en vennote teen die Universiteit van die Vrystaat gewen het om Afrikaans in sy regmatige plek te herstel.
Ondanks al die teenkanting teen en onderdrukking van Afrikaans, bly dit vandag steeds die huistaal van sowat 7 miljoen mense wêreldwyd, terwyl Afrikaans taalkundig beslis ‘n taal van wêreldgehalte is. Soos in hierdie fokus met die nuutste verwikkelinge en ontwikkelings in Afrikaans aangedui word, gaan die taal steeds eenvoudig van krag tot krag.
Sonder om meerderwaardig te wees, wys die feite soos in hierdie fokus dat gen inheemse taal in Suid-Afrika eers naastenby met Afrikaans vergelyk kan word nie.
Ene Mariaan Burger het dit op ‘n manier gesê wat nie beter kan nie:
Sy dans dwarsoor ons land, want sy is gebore uit die aarde van die veelkleurige suide van Afrika. Sy is perfek vir elke geleentheid, van die doodgewone gesprek tot die uitnemendste digkuns of vakterme.
Nêrens in die wêreld kan ‘n ander jou so lekker slegsê, laat huil, of laat lag soos sy nie. Nêrens kan jy so opreg bid of vurig vry soos met haar nie.
Dit breek haar hart as sy verwring en verengels word, as awesome beter as asemrowend word. Sy is tot sterwens toe siek as haar eie mense haar so minag en verneder.
Gaan ons haar red vir die nageslag of begrawe? Die keuse lê by my en jou Lees meer... Munisipale verkiesings Subscribe to this RSS feed Geskryf deur Redaksie 01 Augustus 2016 Nasionaal Lewer kommentaar Hoewel algemeen gemeen word dat die kiesers van SA met die 2016 munisipale verkiesings die ANC ‘n dwarsklap gegee het, blyk dit tog dat die politieke landskap in SA nie veel verander het nie. Die ANC het 54% van die stemme, die DA 27% en die EFF 8%, met die orige sowat 11% verdeel tussen die ander klein partytjies.
Ná 1994 het die ANC sowat twee-derdes van die stemme getrek en vandag met die ANC en die EFF as hul radikale wegbreekvleuel, is die syfer min of meer nog in daardie koers. Die DA het wel vordering gemaak, maar nie soveel as wat hulle gehoop het nie.
Hul troospryse is die Nelson Mandelabaai Metro wat hulle ingepalm het, asook die Tshwane Metro net-net . In die Wes-Kaap het die DA ook wel met 63% van stemme die vloer gevee met die ANC op sowat 27%. Ook opmerklik is dat die IVP in KZN redelik opgestaan het, hoofsaaklik ten koste van die NFP en selfs die Nkandla-setel ingepalm het.
Die radikale EFF het genadiglik ook nie so goed gevaar as wat hulle gehoop het nie, mar as derde grootste party is hulle ‘n faktor om mee rekening te hou, veral as dit by koalisievorming kom. Die probleem is egter dat hulle aanvaarding van hul beleid van grondgryp sonder vergoeding as voorvereiste stel vir enige koalisievorming.
‘n Party soos die VF Plus het hul aantal stemme in die verkiesing bykans verdubbel na sowat 220 000 vanaf 120 000 in die 2011 munisipale verkiesings en in die proses meer setels bekom, maar in die landswye opset is die party met 0,77% van die totale stemtotaal bra onbeduidend.
Oor die algemeen het die ANC die land, ondanks die verval onder hul bewind die afgelope twee dekades, steeds in ‘n beergreep. Hoe die toekomsscenario van SA sigself vorentoe gaan uitspeel, is ‘n redelike ope vraag.
Lees meer... Impak van internasionale geldmag Subscribe to this RSS feed Geskryf deur Redaksie 01 Augustus 2016 Lewer kommentaar Almeer stemme in die wêreld gaan op dat die negatiewe impak op internasionale gebeure en ook gebeure binnelands in feitlik elke land, toe te skryf is aan die rewolusionêre plan van ‘n gekoördineerde, gekonsentreerde en doelgerigte internasionale geldmag om ‘n wêreldorde te vestig onder ‘n enkele globale en gerekenariseerde gesag. Hierdie internasionale geldmag staan ook bekend as die Illuminati en wat hulle totstand probeer bring, word genoem die Nuwe Wêreldorde (NWO).
Daar is oorvloedige getuienis dat verreweg die meeste groot multinasionale maatskappye, groot banke en selfs reserwebanke van lande, asook groot finansierings- en krediethuise en mediakonglomerate in die wêreld, saam gekonsentreer is in hierdie internasionale geldmag, wat inherent boos en anti-Christelik van aard is. Hoewel almal wat oor hierdie onderwerp berig, nie altyd die kat aan die kop beet het nie, is daar oorvloedige literatuur en ook inligting op die Internet beskikbaar wat die wesentlike van die postulasie hierbo bewys.
Reeds in 1920 het die motorvervaardiger, Henry Ford in die VSA die opspraakwekkende boekreeks The International Jew, gepubliseer, ‘n boek wat in talle lande verban is, maar wat ondanks fel kritiek nog nie werklik weerlê is nie. Tussen tallose ander gesaghebbende publikasies is The Lion Sleeps No More van David Icke. Op die Internet kan bv. gelees word hoe feitlik een persoon – waarskynlik lid van die internasionale geldmag – verantwoordelik gehou word vir die huidige Moslem-immigrantekrisis in Europa.
Feite dui daarop dat die geskiedenis van die internasionale geldmag waarskynlik terugstrek na Salomo en die tempel wat hy laat bou het en dat hul nageslag - en die voorgeslag van die huidige betrokkenes - verantwoordelik was vir die kruisiging van Christus. Die uiteinde van die sg. internasionale geldmag is af te lees uit die Bybel, in besonder in Openbaring.
‘n Realistiese siening van die rol van die internasionale geldmag word gewoonlik afgemaak as samesweringsmania, maar om die nuustoneel van vandag – plaaslik, nasionaal en internasionaal – in konteks te sien en iets daarvan te verstaan, is dit nodig om dit vanuit die hoek van hierdie internasionale geldmag te beskou. Lesers word aangemoedig om hieroor hul eie navorsing te doen en hul eie gevolgtrekkings te maak. Lees meer... Afrikaanse volksmusiek Subscribe to this RSS feed Geskryf deur Redaksie 01 Februarie 2016 Afrikaans Lewer kommentaar Die FAK het pas verdere inisiatief geneem om deur die uitreiking van ‘n album bestaande uit drie dele ten einde Afrikaanse volksmusiek af te stof aan die hand van byderwetse en lekkerluister verwerkings, hoofsaaklik uit die FAK Sangbundel.
Die eerste deel van die album is saamgestel uit saamsing Afrikaanse volksliedjies soos Oukraalliedjie (Gerhard Steyn), Ver in die ou Kalahari (Richard van der Westerhuizen) en die warm rock weergawe van Blinkvosperd deur Beeskraal.
Die tweede deel van die album bevat ‘n keuse van van liedere uit die Volk en Vaderland rubriek van die 1979 FAK-Sangbundel, met ou gunstelinge soos Lied van Jong Suid Afrika gesing deur Chris Chameleon en die AHS A-minere, Uit die chaos van onse eeue deur Corlea Botha en die Transvaalse sowel as die Vrystaaste volksliedere in hul oorspronklike Hollands. Die derde deel bestaan uit ou bekende geestelike liedere waarvan sommige op die tradisionele Voortrekkerwysies gesing word, bv. die Magaliesburgse Aandlied deur Steyn de Wet en die Sporelied geskryf deur Jak de Priester ter herdenking van die 85ste bestaansjaar van die Voortrekkers. Hierdie lied is reeds ‘n treffer op verskeie radiostasies en die gewildheid daarvan neem snel toe.
“Beleggingsrisiko gaan aansienlik verhoog namate eiendomsregsekerheid vernietig word; die rand sal verder tuimel en Suid-Afrika se kredietgradering sal spoedig rommelstatus behaal. Die armes gaan die meeste hieronder ly. “Restitusie, herverdeling en ongelykheid het niks met die oogmerke van die nuwe onteieningswet te doen nie. Dit is bloot ’n poging van die ANC om groter beheer oor individue en gemeenskappe te vestig, en kan met die mag van Middeleeuse feodale heersers vergelyk word.
“Benewens die feit dat alle vorme van eiendom nou deur die staat vir nasionalisering geteiken kan word, beoog die wet ook om onteieningsmag na plaaslike regerings af te wentel. Sou die staat hierdie mag oor landsburgers se eiendom bekom, sal menseregte volgende in die regering se visier wees.”
Die vakbond Solidariteit sê dat met die aanvaarding van die wetsontwerp is “een stap nader aan rommelstatus van die SA ekonomie beweeg. Daar hang verskeie vraagtekens oor die wetsontwerp en dit is pres. Zuma se plig is om verdere ondersoek na die grondwetlikheid van die wetgewing te doen.”
Die VF Plus sê oor die saak: “Dit is niks anders nie as ŉ instrument om grondgrype deur die regering te wettig. Daar is geen twyfel dat die ANC hierdie Onteieningswetsontwerp gaan gebruik om grond te vat by grondeienaars onder die dekmantel van openbare belang nie.” Lees meer... Storm oor “nuwe” naam van ABO Subscribe to this RSS feed Geskryf deur Johann Dannhauser 09 September 2016 Afrikaans Lewer kommentaar ‘n Storm het losgebars oor die aankondiging van die Oorlogsmuseum in Bloemfontein in samewerking met die nasionale Dept. van Kuns en Kultuur om die benaming Anglo-Boere-oorlog (ABO) te verander na die “Suid-Afrikaanse Oorlog”. Die aankondiging is sopas gedoen met die bekendstelling van die uitgebreide Gedenkmuur en Tuin van Herinnering wat op die terrein tussen die Oorlogsmuseum en die Vrouemonument gebou is. Op die gedenkmuur is die name aangebring van 51 970 mense wat in die ABO in Britse konsentrasiekampe gesterf het – na bewering 27 927 blankes en sowat 24 000 swartes. Op die gedenkplate op die muur word die oorlog in Afrikaans, Sotho en Engels aangedui as die “Suid-Afrikaanse Oorlog”. Van die kritiek op die herbenaming is dat dit in werklikheid ‘n verklaarde oorlog was tussen die Britse regering en die regerings van die Zuid-Afrikaanse Republiek en die Oranje-Vrystaatse Republiek, met laasgenoemde twee wat gereageer het op die eensydige agressie van die Britse Ryk teen hul onafhanklikheid. Daar word voorts daarop gewys dat hoewel swart mense ook slagoffers in hierdie stryd was, dit slegs die Britte was wat hulle in ‘n gevegshoedanigheid aangewend het en nie die Boeremagte nie. Lees meer... More...
Meer bepalings vir afvalbedryf Groot oes aan Pendoring-inskrywings SA-Russiese kernkragskakeling Magsentrum in wêreldpolitiek? Begin Vorige 4 5 6 7 8 9 10 11 12 13 Volgende Einde Bladsy 9 van 13	Petition by iPetitions